Eurooppalaiset pyrkivät useaan otteeseen kukistamaan merirosvot, esimerkiksi Britannia ja Yhdistyneet Alankomaat yrittivät saada barbareskit luopumaan orjakaupasta pommittamalla kaupunkia 27. elokuuta 1816. Merirosvous jatkui aina vuoteen 1830, jolloin Ranska valtasi kaupungin. Ranskalaiskaudella Algerista tuli Pohjois- ja Länsi-Afrikkaan levinneen siirtomaavaltakunnan sotilaallinen ja hallinnollinen keskus.